पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना की रफ्तार भले ही धीमी हुई है, लेकिन खतरा अब भी टला नहीं है। इस बात को अब भी हमें समझने की जरूरत है। लॉकडाउन में मिली ढिलाई के बाद एक बार फिर लोग बेपरवाह हो चले हैं। इसे लेकर भास्कर की टीम ने दुर्ग-भिलाई के टॉप-10 स्पॉट्स चिन्हित किए, जहां मिनी बाजार से लेकर भीड़ जुटे हैं। यह भीड़ बेलगाम है।
लोगों ने न मास्क लगाए हैं, न ही सोशल डिस्टेंसिंग का पालन हो रहा है। इतना ही नहीं स्थानीय प्रशासन व पुलिस भी ऐसे लोगों को छूट दे रही है। 1 से 30 अप्रैल के बीच जिले में कोरोना संक्रमण की दर अब भी औसतन 30 प्रतिशत है।
सोशल डिस्टेंसिंग, मास्क के अलावा लापरवाहियां और भी हैं..
संक्रमण के बावजूद मेड सर्विस को बंद करने की इच्छाशक्ति नहीं बैंक, शैक्षणिक संस्थान, फीवर क्लीनिक हम जा रहे, वहां भीड़ लगा रहे। खेलकूद के मैदानों में जुट रहे। मार्निंग व इवनिंग वॉक के लिए अभी भी भीड़ में निकल रहे। वो भी समूह में। बाहर से आने के बाद हाथ को सैनिटाइज नहीं कर रहे। अन्य सुरक्षा की अनदेखी कर रहे। ट्रैवलिंग हिस्ट्री छिपा रहे, होम आइसोलेशन से बच रहे। बेवजह गली-मोहल्ले में झुंड लगाकर बैठ रहे। देरी से टेस्ट करवाने के लिए पहुंच रहे।
1029 नए मरीज मिले, 16 मरीजों की मौत हुई
जिले में शनिवार को 1029 नए कोरोना मरीज मिले हैं। 4306 सैंपलों की जांच में यह संक्रमित मिले हैं। वहीं इलाज के लिए भर्ती 16 कोरोना मरीजों की मौत भी हो गई है। नए मरीजों से कुल मरीजों की संख्या 86,690 हो गई है। इसमें 80 हजार 507 मरीजों की रिकवरी और 1403 मरीजों की मौत हो गई है। इसमें शनिवार को हुई कुल 16 मौतें भी शामिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn